CELEX: 22018D0445
Language: bg
Date: 2016-09-23 00:00:00
Title: Решение на Съвместния комитет на ЕИП № 187/2016 от 23 септември 2016 година за изменение на приложение II (Технически правила, стандарти, изпитвания и сертифициране) към Споразумението за ЕИП [2018/445]

22.3.2018   
               
               
                  BG
               
               
                  Официален вестник на Европейския съюз
               
               
                  L 80/32
               
            РЕШЕНИЕ НА СЪВМЕСТНИЯ КОМИТЕТ НА ЕИП
      № 187/2016
      от 23 септември 2016 година
      за изменение на приложение II (Технически правила, стандарти, изпитвания и сертифициране) към Споразумението за ЕИП [2018/445]
      СЪВМЕСТНИЯТ КОМИТЕТ НА ЕИП,
      като взе предвид Споразумението за Европейското икономическо пространство („Споразумението за ЕИП“), и по-специално член 98 от него,
      като има предвид, че:
      
                  (1)
               
               
                  Директива 2014/28/ЕС на Европейския парламент и на Съвета от 26 февруари 2014 г. за хармонизиране на законодателствата на държавите членки за предоставяне на пазара и надзор на взривните вещества за граждански цели (преработен текст) (1) следва да бъде включена в Споразумението за ЕИП.
               
            
                  (2)
               
               
                  С Директива 2014/28/ЕС се отменят решения 93/15/ЕИО (2) и 2004/57/ЕО (3) на Комисията, които са включени в Споразумението за ЕИП и които съответно следва да бъдат заличени от Споразумението за ЕИП.
               
            
                  (3)
               
               
                  Поради това приложение II към Споразумението за ЕИП следва да бъде съответно изменено,
               
            ПРИЕ НАСТОЯЩОТО РЕШЕНИЕ:
      Член 1
      Глава XXIX от приложение II към Споразумението за ЕИП се изменя, както следва:
      
                  1.
               
               
                  Текстът на точка 1 (Директива 93/15/ЕИО на Съвета) се заменя със следното:
                  „32014 L 0028: Директива 2014/28/ЕС на Европейския парламент и на Съвета от 26 февруари 2014 г. за хармонизиране на законодателствата на държавите членки за предоставяне на пазара и надзор на взривните вещества за граждански цели (преработен текст) (ОВ L 96, 29.3.2014 г., стр. 1)“.
               
            
                  2.
               
               
                  Текстът на точка 3 (Директива 2004/57/ЕО на Комисията) се заличава.
               
            Член 2
      Текстовете на Директива 2014/28/ЕС на исландски и норвежки език, които ще бъдат публикувани в притурката за ЕИП към Официален вестник на Европейския съюз, са автентични.
      Член 3
      Настоящото решение влиза в сила на 24 септември 2016 г., при условие че са внесени всички нотификации, предвидени в член 103, параграф 1 от Споразумението за ЕИП (*1).
      Член 4
      Настоящото решение се публикува в раздела за ЕИП и в притурката за ЕИП към Официален вестник на Европейския съюз.
      
      
         Съставено в Брюксел на 23 септември 2016 година.
         
            
               За Съвместния комитет на ЕИП
            
            
               Председател
            
            Bergdís ELLERTSDÓTTIR
         
      
      
         (1)  ОВ L 96, 29.3.2014 г., стр. 1.
      
         (2)  ОВ L 121, 15.5.1993 г., стр. 20.
      
         (3)  ОВ L 127, 29.4.2004 г., стр. 73.
      
         (*1)  Без отбелязани конституционни изисквания.